b'\n_START_ARTICLE_\nKarkauskuukausi\n_START_PARAGRAPH_\nKarkauskuukausi oli vanhassa roomalaisessa kalenterissa ylim\xc3\xa4\xc3\xa4r\xc3\xa4inen kuukausi, joka liitettiin noin joka kolmannen vuoden loppuun. Karkauskuukaudettomina vuosina vuoden viimeinen kuukausi oli helmikuu, joka karkauskuukaudellisina vuosina lyhennettiin 23-p\xc3\xa4iv\xc3\xa4iseksi._NEWLINE_Karkauskuukauden lis\xc3\xa4\xc3\xa4misest\xc3\xa4 vuoteen p\xc3\xa4\xc3\xa4ttiv\xc3\xa4t paikalliset johtajat. Ajanlasku meni sekaisin, kun he eiv\xc3\xa4t muistaneet julistaa karkauskuukausia oikeisiin vuosiin ja lis\xc3\xa4siv\xc3\xa4t niit\xc3\xa4 v\xc3\xa4\xc3\xa4riin vuosiin. N\xc3\xa4in vuodenajat joutuivat v\xc3\xa4\xc3\xa4riin vuoden kohtiin._NEWLINE_Karkauskuukaudet j\xc3\xa4iv\xc3\xa4t historiaan Julius Caesarin 40-luvulla eaa. j\xc3\xa4rjest\xc3\xa4m\xc3\xa4ss\xc3\xa4 kalenteriuudistuksessa. Caesar lis\xc3\xa4si vuoteen 46 eaa. kolme karkauskuukautta, jotta vuodenajat saatiin oikeisiin kohtiin. T\xc3\xa4m\xc3\xa4n j\xc3\xa4lkeen siirryttiin juliaaniseen kalenteriin, jossa k\xc3\xa4ytettiin karkausp\xc3\xa4ivi\xc3\xa4 eik\xc3\xa4 karkauskuukausia.'